Zapisnik s 3. sjednice Općinskog vijeća Općine Kloštar Podravski,

održane 27. srpnja 2021. godine u vijećnici Općine Kloštar

Podravski, Kralja Tomislava 2

Sjednica je sazvana sazivom KLASA: 021-05/21-01/07, URBROJ: 2137/16-21-01 od 21. srpnja 2021. godine.

Sjednicu je otvorila predsjednica u 19.00 sati i pozdravila prisutne.

Sjednici su bili prisutni:

a) Članovi Općinskog vijeća:

1. Marija Šimunko
2. Marijan Belec
3. Marinko Matančić
4. Antonija Haleuš
5. Marijana Lovrenčec
6. Mirko Šandrovčan
7. Ankica Jelušić
8. Branko Golubić
9. Mirko Debeljak

b) Ostali:

1. Siniša Pavlović – načelnik općine,

2. Nataša Martinčević, Pročelnica JUO Općine Kloštar Podravski,

3. Dubravka Domović - referentica za administrativne poslove,

zapisničarka.

Nakon prozivke, predsjednica Općinskog vijeća konstatira da je sjednici prisutno 9 članova Općinskog vijeća Općine Kloštar Podravski te sukladno tome ono može donositi pravovaljane odluke.

Sjednici nisu bili prisutni: Dražen Vučak, Ivan Šipek, Lidija Gatalica, Ivana Pavunić.

Predsjednica je predložila i sljedeći

DNEVNI RED:

1. Usvajanje Zapisnika s 2. sjednice Općinskog vijeća Općine Kloštar Podravski.

2. Donošenje Odluke o koeficijentima za obračun plaće službenika i namještenika u Jedinstvenom upravnom odjelu Općine Kloštar Podravski.

3. Donošenje Odluke o raspoređivanju redovitih godišnjih sredstava za rad političkih stranaka zastupljenih u Općinskom vijeću Općine Kloštar Podravski u 2021. godini.

4. Donošenje Zaključka o stanju kriminaliteta, javnog reda i mira i druge prekršajne problematike na području Policijske postaje Đurđevac.

5. Donošenje Odluke o davanju na korištenje i upravljanje nogometnog igrališta u Prugovcu.

6. Donošenje Odluke o davanju na korištenje i upravljanje nogometnog igrališta u Kloštru Podravskom.

7. Različito.

AKTUALNI SAT.

Predloženi dnevni red je nakon glasovanja jednoglasno prihvaćen.

Točka 1.

Usvajanje Zapisnika s prethodne 2. sjednice

Općinskog vijeća Općine Kloštar Podravski

Predsjednica je dala na glasovanje usvajanje zapisnika s prethodne 2. sjednice Općinskog vijeća Općine Kloštar Podravski.

Općinski načelnik Siniša Pavlović dao je kratko objašnjenje za održavanje telefonske sjednice: povećana je alokacija na projektu Izgradnje vodnokomunalne infrastrukture jer je ponuditelj na natječaju dao veći iznos, tako da su svi sudionici u projektu trebali povećati svoj dio financiranja.

Jednoglasno, s 9 glasova „ZA” usvojen je zapisnik s 2. sjednice Općinskog vijeća Općine Kloštar Podravski.

Točka 2.

Donošenje Odluke o koeficijentima za obračun plaće službenika i namještenika u Jedinstvenom upravnom odjelu Općine Kloštar Podravski

Nataša Martinčević: Napravljena je izmjena Pravilnika o unutarnjem redu JUO Općine Kloštar Podravski jer, posljednji donesen, 2015. godine nije bio objavljen u Službenom glasniku Koprivničko-križevačke županije. Vezano uz Pravilnik, napravljen je raspored novih radnih mjesta. Svi ostali koeficijenti ostali su isti, samo je uvršten Viši stručni suradnik za proračun, financije i računovodstvo.

Siniša Pavlović: Dakle, radi se o namjeri zapošljavanja osobe u računovodstvu. Od odlaska naše djelatnice iz računovodstva imamo vanjskog suradnika i to nam je u financijskom smislu gotovo isto kao da imamo zaposlenog djelatnika općine. Da bismo mogli raspisati natječaj za zapošljavanje osobe s VSS potreban je ovaj akt. Smatramo da je obavljanje ovog posla potrebna VSS, da to treba biti osoba s iskustvom jer nam je cilj da sve funkcionira kako treba.

Mirko Debeljak: Zanima me koliko mjesečno iznosi naknada za vanjskog suradnika.

Siniša Pavlović: Oko 8.000,00 kuna s napomenom da polovinu posla odrađuje pročelnica. Zbog toga je neophodno zaposliti osobu koja će biti u općini i raditi svoj posao.

S 9 glasova „ZA“ donosi se Odluka o koeficijentima za obračun plaće službenika i namještenika u Jedinstvenom upravnom odjelu Općine Kloštar Podravski.

Odluka se prilaže ovom zapisniku i čini njegov sastavni dio.

Točka 3.

Donošenje Odluke o raspoređivanju redovitih godišnjih sredstava za rad političkih stranaka zastupljenih u Općinskom vijeću Općine Kloštar Podravski u 2021. godini

Nataša Martinčević: Mi smo već tu odluku donijeli u prosincu, ali održani su Lokalni izbori 2021. godine pa se zbog osvojenih mandata mijenjao broj članova političkih stranaka, a time i iznos koji se raspoređuje na godišnjoj razini. Radi se o iznosu od oko 27.000,00 kuna.

Jednoglasno, s 9 glasova „ZA“ donosi se Odluka o raspoređivanju redovitih godišnjih sredstava za rad političkih stranaka zastupljenih u Općinskom vijeću Općine Kloštar Podravski u 2021. godini.

Odluka se prilaže ovom zapisniku i čini njegov sastavni dio.

4. Točka

Donošenje Zaključka o stanju kriminaliteta, javnog reda i mira i druge prekršajne problematike na području Policijske postaje Đurđevac

Siniša Pavlović: Dostavljeno vam je Izvješće PP Đurđevac za period od prva četiri mjeseca ove godine koje pokazuje jako dobru statistiku za našu općinu. Jedina problematika su nam učestali problemi sa romskom zajednicom i maloljetnička delinkvencija. Da bismo smirili stanje predlažem da ovo vijeće donese odluku za zabranu točenja alkohola na javnim površinama. Prvenstveno bi se trebalo bazirati na lokacije uz državnu cestu D2.

Mirko Debeljak: Znači nema više ispijanja alkohola ispred dućana?

Siniša Pavlović: Dva metra od objekta je još privatna površina, a nas zanimaju javne površine i mišljenja sam da pokušamo s ovim oblikom prevencije da se ne bi događale situacije kojima smo nedavno svjedočili.

Jednoglasno, s 9 glasova „ZA“ donosi se Zaključak o usvajanju Izvješća o stanju kriminaliteta, javnog reda i mira i druge prekršajne problematike na području Policijske postaje Đurđevac za period od 1. siječnja do 30. travnja 2021.

Zaključak se prilaže ovom zapisniku i čini njegov sastavni dio.

Jednoglasno, s 9 glasova „ZA“ donosi se Odluku za zabranu točenja alkohola na javnim površinama.

Odluka se prilaže ovom zapisniku i čini njegov sastavni dio.

5. Točka

Donošenje Odluke o davanju na korištenje i upravljanje nogometnog igrališta u Prugovcu

Siniša Pavlović: Možemo spojiti točke 5. i 6. jer se radi o istoj tematici. Svi mi znamo kako su nastajali sportski nogometni klubovi u svim našim naseljima, ali i za općinu i klubove je puno povoljnije da je vlasnik Općina Kloštar Podravski, a korisnik pripadajući klub. Takva dokumentacija nam je potrebna zbog prijavljivanja na natječaje. Dakle, općina je vlasnik, a klubovima se odlukom daju na korištenje i upravljanje građevine i sportski tereni.

Ista situacija je u Kloštru, Prugovcu i Kozarevcu. Sve spomenuto je njihovo, a općina može na ovaj način puno pomoći.

Bez rasprave, s 9 glasova „ZA“ donosi se Odluka o davanju na korištenje i upravljanje

nogometnog igrališta u Prugovcu.

Odluka se prilaže ovom zapisniku i čini njegov sastavni dio.

6. Točka

Donošenje Odluke o davanju na korištenje i upravljanje nogometnog igrališta u Kloštru Podravskom

Bez rasprave, s 12 glasova „ZA“ donosi se Odluka o davanju na korištenje i upravljanje

nogometnog igrališta u Kloštru Podravskom.

Odluka se prilaže ovom zapisniku i čini njegov sastavni dio.

7. Točka

Različito.

Siniša Pavlović: Primili smo zahtjev od odvjetnice Franković, radi se o kupnji nekretnine u Prugovcu.

Marija Šimunko je pročitala dopis.

Siniša Pavlović: Predlažem da takve ponude za kupnju zemljišta ili nekretnina rješavaju Mjesni odbori. Znači, predsjednici i članovi Mjesnih odbora najbolje znaju što je u interesu sela, oni Općinskom vijeću daju prijedlog, a na vijeću je da uz obrazloženje prihvati ili ne prihvati predloženo. Znači, neka prijedlozi idu od strane MO prema Općini Kloštar Podravski.

Druga situacija je kada općina kupuje neke površine kao što smo imali nedavno kupnje nekretnina. Ono što je naslijeđeno po sili zakona, neka rješavaju MO.

Sutra će se izvaditi podaci s geoportala pa će biti dostavljeno predsjedniku MO Prugovac jer iz ovog dopisa imamo česticu, nema adrese i ne možemo ništa znati.

AKTUALNI SAT

Nataša Martinčević: Molim da mi svi članovi Općinskog vijeća dostave kartice računa i

potpišu izjave. Izjave se odnose na uplate dijela naknade za sjednice u korist političke stranke kojoj pripadate.

Siniša Pavlović: Izvijestiti ću vas o aktivnostima naše općine. Vrlo brzo ide potpis Ugovora za Aglomeraciju, školsko-sportska dvorana ide dobrim intenzitetom, za fitness park potpisan je ugovor s izvođačem radova, parkiralište u dvorištu stambenih zgrada gdje je općina vlasnik većeg dijela površine, potpisan je s izvođačem radova, radi se na igralištu u Prugovcu, u toku je ishođenje građevinske dozvole za kružni tok u Kozarevcu, uskoro će početi postavljanje usporivača prometa u Prugovcu, pripremaju se Natječaji za ZAŽELI II.

Radi se na Projektnom prijedlogu za Tržni centar, čekamo građevinsku dozvolu da se možemo kandidirati i tu očekujemo najveći broj bodova, odnosno odobrenje financiranja.

Isto tako, radi se na promjeni travnjaka, a u pripremi su svlačionice u NK Mladost Kloštar Podravski.

Imamo prijedlog za novi projekt izgradnja bazena. Nisam siguran da toplice u Kozarevcu mogu ići u realizaciju. Ako ste primijetili, pomalo se mijenja vizura izgleda našeg mjesta, posebno ako uvrstimo u sam centar tržni centar, igralište sportsko - veliko, igralište - malo, pa zašto ne bismo upotpunili izgradnjom bazena. Nemamo još određenu lokaciju, no smatram da ne bi bilo loše donijeti zaključak na osnovu kojeg bi se moglo napraviti idejne projekte kako bismo bili spremni kada se otvore natječaji.

Marija Šimunko: Zahvaljujem načelniku, ako nema rasprave na ovu temu dajem na glasanje prijedlog da se donese zaključak za pokretanje postupka izgradnje bazena.

Siniša Pavlović: Neka bude bez lokacije jer ne znamo što će reći projektant koja lokacija bi bila odgovarajuća.

Bez rasprave, s 12 glasova „ZA“ donosi se Zaključak o davanju suglasnosti za izgradnju bazena na području Općine Kloštar Podravski

Zaključak se prilaže ovom zapisniku i čini njegov sastavni dio.

Sjednica završena u 19.42 sati.

Zapisničarka: Predsjednica:

Dubravka Domović Marija Šimunko